text: بڑی تعداد میں ہمارے اہل وطن اب بھی غربت اور غربت سے بہت نزدیک رہ کر زندگی بسر کرتے ہیں۔ حفظان صحت، تعلیم، ہاؤسنگ اور شہری سہولتوں تک ان کی رسائی قطعی نا کافی ہے۔ یہ ہمارے سماج کے روایتی طورسے کمزور طبقات مثلاً درج فہرست ذاتوں اور درج فہرست قبیلوں، دیگر پسماندہ طبقات کے کچھ حصوں اور یقیناً خواتین کے معاملے میں بالکل سچ ہے۔ 2022 تک ، جب ہمارا ملک آزادی کی 75ویں سالگرہ منائے گا، نئے بھارت کی تعمیر کے خواب کو شرمندۂ تعبیر کرنے کیلئے، ان تمام مسائل کو حل کرنا ضروری ہے۔ ہمیں صحت اور تعلیم کے شعبے میں بھی سرمایہ کاری کو انسانی پونجی کے طور پر سمجھنا ہوگا۔ یہی ہماری معیشت کیلئے تعمیرات کا اہم ذریعہ ثابت ہوگی۔